

**ประกาศองค์การบริหารส่วนตำบลลิพัง**

**เรื่อง  สอบราคาจ้างโครงการซ่อมแซมถนนสายสะพานช้างตาย - ปากคลองลำขัน**

**หมู่ที่ 5 ตำบลลิพัง อำเภอปะเหลียน จังหวัดตรัง**

                   ด้วยองค์การบริหารส่วนตำบลลิพัง   มีความประสงค์จะสอบราคาจ้างโครงการซ่อมแซมถนนสายสะพานช้างตาย - ปากคลองลำขัน หมู่ที่ 5 ตำบลลิพัง อำเภอปะเหลียน จังหวัดตรัง รายละเอียดปรากฏตามเอกสารแนบท้ายประกาศสอบราคาจ้าง โดยคณะกรรมการกำหนดรายละเอียด ราคากลาง 301,000 บาท(สามแสนหนึ่งพันบาทถ้วน) ในการพิจารณาจะพิจารณาในราคารวม

**ผู้มีสิทธิเสนอราคาจะต้องมีคุณสมบัติดังนี้**

                   1. เป็นนิติบุคคล  หรือบุคคลธรรมดาที่มีอาชีพขายสิ่งของที่สอบราคาจ้างดังกล่าว

                   2. ผู้เสนอต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

                   3. ผู้เสนอราคาต้องไม่เป็นผู้มีประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลลิพัง ณ วันประกาศสอบราคา และไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในครั้งนี้

                   4. ผู้เสนอราคาจะต้องไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ  หรือหน่วยงานการบริหารราชการส่วนท้องถิ่น  ในขณะที่ยื่นซองสอบราคา

                   5. ผู้เสนอราคาต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

                   6. ผู้เสนอราคาจะต้องเป็นนิติบุคคลหรือบุคคลธรรมดา มีผลงานก่อสร้างประเภทเดียวกันกับงานที่สอบราคาจ้าง ในวงเงินไม่น้อยกว่า 150,500 บาท (หนึ่งแสนห้าหมื่นห้าร้อยบาทถ้วน) และเป็นผลงานที่มีคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่น ซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ

ผู้สนใจติดต่อขอซื้อเอกสารสอบราคาได้ที่ส่วนการคลังองค์การบริหารส่วนตำบลลิพัง ระหว่าง**วันที่**  **13  สิงหาคม 2557  -  26  สิงหาคม  2557** และ ศูนย์รวมข้อมูลข่าวสารจัดซื้อจัดจ้างของ อบต.ระดับอำเภอ(ที่ว่าการอำเภอปะเหลียน ชั้น 2 ห้องท้องถิ่นอำเภอ) อำเภอปะเหลียน  จังหวัดตรัง              **วันที่  27  สิงหาคม   2557**ในราคาชุดละ    500  บาท   ดูรายละเอียดได้ที่เว็บไซต์ www.lipung.com  เว็บไซต์  www.gprocurement.go.th  หรือสอบถามทางโทรศัพท์หมายเลข  0-7520-4435    ในวันและเวลาราชการ

**กำหนดดูสถานที่ก่อสร้าง**

**ในวันที่ 27  สิงหาคม  2557   ตั้งแต่เวลา  09.30  น. - 11.00 น.**โดยให้ผู้ซื้อแบบและรายการละเอียดประสานงานกับหน่วยงานส่วนโยธาเพื่อพาไปดูสถานที่ก่อสร้างก่อนที่จะมายื่นซองเสนอราคาต่อองค์การบริหารส่วนตำบลลิพัง  หากผู้ซื้อแบบและรายการละเอียดไม่ไปดูสถานที่ก่อสร้าง ให้ถือว่าผู้ซื้อแบบและรายการละเอียดได้ทราบสถานที่ก่อสร้าง  ตลอดจนอุปสรรคและปัญหาต่าง ๆ ดีแล้ว

เมื่อมีอุปสรรคและปัญหาในระหว่างการดำเนินงานจะนำมาอ้างเพื่อให้พ้นความรับผิดชอบต่อองค์การบริหารส่วนตำบลลิพังมิได้

                   **กำหนดยื่นซอง**

                   **วันที่** **13 สิงหาคม 2557   -  26 สิงหาคม  2557** ระหว่างเวลา **08.30 น.-16.30**  **น.**  (ในวันและเวลาราชการ)  ณ  ส่วนการคลัง องค์การบริหารส่วนตำบลลิพัง

                   **วันที่** **27 สิงหาคม 2557**  **ตั้งแต่เวลา   08.30  น.**- **16.30  น.**  ณ  ศูนย์รวมข้อมูลข่าวสารจัดซื้อจัดจ้าง  ของ  อบต.ระดับอำเภอ  (ที่ว่าการอำเภอปะเหลียน  ชั้น  2   ห้องท้องถิ่นอำเภอ)  อำเภอ  ปะเหลียน   จังหวัด  ตรัง

**กำหนดเปิดซอง**

**วันที่  28 สิงหาคม  2557  เวลา  10.00  น. เป็นต้นไป**ณ  ศูนย์รวมข้อมูลข่าวสารจัดซื้อจัดจ้าง  ของ  อบต.ระดับอำเภอ  (ที่ว่าการอำเภอปะเหลียน  ชั้น  2  ท้องถิ่นอำเภอ)  อำเภอปะเหลียน   จังหวัด  ตรัง

ประกาศ    ณ    วันที่     เดือน   **สิงหาคม**    พ.ศ. **2557**

                                                         (ลงชื่อ)  

                                                                     (นายสมเจตน์   หนูหมาด)

                                                                 นายกองค์การบริหารส่วนตำบลลิพัง

